OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 11. |

|  |
| --- |
| НАСТАВНА ЈЕДИНИЦА**: KOJA СУ НАША ПРАВА И ОБАВЕЗЕ** |
| ОБРАЗОВНО-ВАСПИТНИ ЗАДАЦИ: - Разликовање права и обавеза;- Анализа значења и важности различитих права и обавеза деце у породици, школи, вршњачким групама и насељу;- Препознавање ситуација и примера понашања у којима се уважавају или крше одређена права и обавезе;- Примена знања у решавању социјалних конфликата; - Развијање одговорног односа према себи, другима и окружењу. |

|  |  |
| --- | --- |
| **ТИП ЧАСА**1. Обрада
2. **Утврђивање**
3. Обнављање
4. Систематизација
5. Вежбање
6. Практичан рад
7. Провера
 | НАСТАВНА СРЕДСТВАУџбеник, креде у боји, плакат са правилником понашања у школи |
| ОБЛИЦИ РАДА1. **Фронтални**
2. **Индивидуални**
3. **Групни**
4. У паровима
5. ....................
 | НАСТАВНЕ МЕТОДЕИлустративно демонстративна,вербална |
| Образовни стандарди: 1 ПД.1.4.2 |

Т О К Ч А С А

|  |
| --- |
| **Уводни део: ................ минута**Наставник уводи тему часа наводећи да, као чланови различитих група (породица, вршњачка група, школа, спортски клуб, насеље и сл.) имамо одређена права, али и одговарајуће обавезе. Ученици индивидуално раде Налог – писање, на 10. страни у радној свесци, а затим се кроз вођену дискусију, анализирају њихови одговори. Кроз ове примере, наставник илуструје и појашњава разлику између права и обавеза, али и њихову повезаност (тј. да права увек прате и одређене обавезе). |

:::

|  |
| --- |
|  **Главни део: ...... минута** Пошто је дискусија започета **правима и обавезама ученика у школи**, она се проширује анализом још неких примера. Ученици добијају задатак да на лепљивим папирићима напишу још неко право које имају као ученици школе и још неку обавезу. Наставник на таблу поставља плакат са правима и обавезама ученика. Чита ставку по ставку из тог материјала, а ученици који су написали слично право или обавезу саопштавају како су их они формулисали и зашто су их изабрали. Ако група процени да је у одговору ученика заиста садржано дато право или обавеза, папир се лепи на одговарајуће место на плакату. Ако група сматра да у одговору ученика није садржано дато право или обавеза, сви заједно траже под коју ставку би се он могао подвести. На овај начин обради се неколико права и обавеза ученика у школи. Затим се прелази **на права и обавезе деце у породици**. Наставник упућује ученике на илустрацију са 10. стране у радној свесци и усмено даје инструкцију (Налог – мегафон). Прозива неколико ученика да дају одговор, а затим води краћу дискусију о обавезама које имају власници кућних љубимаца. Пожељно је у том контексту прокоментарисати и разлоге због којих родитељи некада деци не дозвољавају да узму кућне љубимце и нагласити важност договора међу укућанима о подели обавеза. У дискусији се може тражити од ученика да наведу још нека права и обавезе које имају у породици, као и примере њиховог поштовања и непоштовања. Пожељно је, кад год је могуће, направити везу између права и обавезе, тј. указати на њихову комплементарност (нпр. дете има право на игру и слободно време, али и обавезу да редовно ради домаће задатке; родитељи не смеју да, без дозволе, читају њихов дневник или писма, али деца имају обавезу да родитељима кажу све важне ствари које им се дешавају, и сл.). Наставник затим отвара следећу подтему у уџбенику на 22.страни и ставља акценат на о **право на лечење и одговорном односу према лекарима.** Ученици у паровима раде Налог – мегафон на тој страни. Добровољци пред одељењем одглуме сцену коју су осмислили (како треба да разговарају лекар и пацијент), а затим се бира најбољи и најоригиналнији одговор. Правила понашања у позоришту обрађују се кроз вођени рад на задатку лупа (уџбеник, стр. 23). Наставник и ученици тумаче наведена понашања, образлажу важност поштовања датог правила. Наставник усмерава дискусију и по потреби допуњава ученичке одговоре. На крају се може нагласити да слична правила важе и за остала јавна места на којима се прате представе (биоскоп, концерти, школске приредбе и сл.).Затим се прелази на **права и обавезе верника, односно на правила понашања у верском објекту**. Пожељно је на почетку објаснити шта значи право на верисповест, као и важност верске толеранције и уважавања разлика. После уводне речи, ученици се деле у групе (4 ученика, по месту седења) и раде задатак писање у радној свесци са 11. стране (одговоре записују на папир, а не у радној свесци). Пошто све групе саопште своје одговоре, бирају се најпрецизнији и најпотпунији одговори који сви записују.. На крају, наставник отвара подтему **о односима у вршњачкој групи**. Ученици индивидуално раде Налог – писање на 11. страни у радној свесци. Неколико ученика сопштава своје одговоре, а кроз групну дискусију се анализира шта је у њима пример „другарског говора“ и уважавања права других. На сличан начин могу се анализирати још нека права и обавезе и њихова важност за очување пријатељства и добрих вршњачких односа. |
|  **Завршни део:......минута**Кроз претходне активности, ученици су упознали и освестили права и обавезе које имају као чланови различитих група. У завршној активности, фокус је на промишљању личног искуства из угла тих сазнања. **Ученици добијају задатак да се присете онога што су тог дана радили и да пронађу пример за то како је неко њихово право било уважено или прекршено, или пример за то како су извршили неку своју обавезу или се о њу оглушили**. На нивоу одељења, анализирају се и коментаришу одговори добровољаца (посебно они необичнији и оригиналнији). |

Прилози

Ученицима се може рећи да су права детета описана у *Декларацији о правима детета*, донетој 1959. године при Уједињеним нацијама. У тој декларацији наводи се да сва деца имају право на бригу и заштиту од стране одраслих, на правилну исхрану, смештај, медицинску негу, образовање, али и на игру и слободно време...Смисао ових права је да се свој деци омогуће здраво детињство и правилан развој. Ученицима се може појаснити важност ове декларације управо кроз контрастирање са лошим примерима из прошлости. Може им се, на пример, објаснити да је *школовање* раније било привилегија деце из богатијих породица, док је велики број деце свакодневно радио тешке послове – на њиви, у кући, код мајстора код којих су шегртовали (учили занат), чак и у рудницима... Такође треба поменути и да су се дуго школовала само мушка деца, док су се девојчице од малена припремале за удају и обављање кућних послова (продискутовати правичност оваквих односа). Оно што се данас готово подразумева, а то су право деце на обазовање (и равноправност полова у погледу тог права), као и право деце да буду заштићена од тешког рада и искоришћавања, представља тековину дугог развоја људског друштва.